Source: http://docplayer.fi/1610334-Henkilokunta-raidejoukkoliikenteessa.html
Timestamp: 2017-09-24 14:55:16+00:00
Document Index: 78326

Matched Legal Cases: ['kko ', 'kko ', 'kko ', 'kko ', 'kko ', 'kko ']

Henkilökunta raidejoukkoliikenteessä - PDF
Download "Henkilökunta raidejoukkoliikenteessä"
1 Henkilökunta raidejoukkoliikenteessä SUY Alkutieto Oy B: 11/2009
3 Julkaisija HELSINGIN KAUPUNKI LIIKENNELAITOS Suunnitteluyksikkö KUVAILULEHTI Julkaisun päivämäärä Tekijä(t) Antero Alku, Alkutieto Oy Julkaisun nimi Henkilökunta raidejoukkoliikenteessä Tiivistelmä Joukkoliikenteen koettu turvallisuus vaikuttaa joukkoliikenteen imagoon ja käyttöhalukkuuteen. Pääkaupunkiseudulla tehdyn kyselytutkimuksen perusteella turvallisuuden tunteen paraneminen lisää halukkuutta joukkoliikenteen käyttöön. Neljälle kaupungille tehtyyn kyselyyn henkilökunnan käytöstä matkustajatilassa vastasi kolme. Kokemukset ovat positiiviset, eikä järjestelystä luopumista harkita. Neljäs organisaatio on julkaissut asiakastyytyväisyystietoja, jotka ovat saman suuntaiset kyselyyn vastanneiden kanssa. Turvallisuuden tunnetta voi parantaa toimilla, jotka parantavat myös todellista turvallisuutta ja ehkäisevät ilkivaltaa. Tässä työssä ehdotetaan lipuntarkastajien ja vartijoiden toimenkuvan muuttamista asiakaspalvelijoiksi, joiden läsnäolo on jatkuvaa metrojunissa ja -asemilla. Raitioliikenteessä vaunussa on jo läsnä kuljettaja, mutta häiriökäyttäytymisen vähentämiseksi kaikki vaunut varustetaan tallentavalla videovalvonnalla. Asiakaspalvelijat korvaavat lipuntarkastajat ja tehtäviin lisätään myös läsnäolo pysäkeillä, joilla turvallisuudentunne on asiakaskyselyn mukaan riittämätön. Raitioliikenteessä ei ole ennustettavissa kustannussäästöjä henkilöstökuluissa, mutta metroliikenteessä turvallisuuden tunnetta lisäävät henkilöstöjärjestelyt alentaisivat myös henkilöstökuluja. Tämä perustuu ensisijaisesti kuljettajien muuttamiseen asiakaspalvelijoiksi, mikä vähentää vartiointihenkilöstön tarvetta. Ilkivaltakustannukset vähenevät sekä raitio- että metroliikenteessä, mutta muutoksen vaikutus on pieni verrattuna henkilöstökulujen muutokseen. Koetun turvallisuuden tunteen paraneminen lisää matkamääriä ruuhka-aikojen ulkopuolella. Tämä kasvu ei lisää liikennöintikustannuksia. Lipputulot lisääntyvät uusien matkustajien osalta. Nykyisten joukkoliikennematkustajien matkamäärän lisääntyminen ei lisää lipputuloja, koska he pääasiassa käyttävät kausilippuja. Matkamäärän ja lipputulojen muutoksen arviointi on kokemuksen puutteen vuoksi vaikeata. Ennustetut muutokset ovat kuitenkin järkevässä suhteessa joukkoliikenteen tuotteistuksesta ja imagomarkkinoinnista saatuihin kokemuksiin. Nykyisellä liikenneverkon laajuudella ehdotuksen vaikutus on arvioitu 4,9 milj. euron vuotuiseksi talouden parannukseksi. Avainsanat (asiasanat) Koettu turvallisuus, ilkivalta, lipuntarkastus, vartiointi, joukkoliikenteen imago Muut tiedot Sarjan nimi ja numero ISSN-numero ISBN-numero HKL:n julkaisusarja B: 11/ X Painopaikka ja -vuosi Kieli Sivuja Liitteitä Helsinki 2009 Suomi Henkilökunta raidejoukkoliikenteessä 1
4 Publisher HELSINKI CITY TRANSPORT Planning Unit DESCRIPTION Date of publication Author(s) Antro Alku, Alkutieto Oy Name of publication Personnel in rail transit Abstract The passenger s perceived safety affects the image and will to use public transportation. According to a research project in the Helsinki metropolitan area, an increase in perceived safety would lead to increased use of public transport. An inquiry was sent to four cities regarding the use of personnel in passenger spaces. Three of the cities responded. All reported positive experiences and intended to continue with the arrangement. The fourth organization has released user satisfaction data, which points to similar results. A passenger s sense of security can be improved with measures, which also improve actual security and prevent vandalism. In this report we suggest redefi ning the role of ticket inspectors and security personnel as passenger assistants, who are constantly present in metro trains and stations. Trams already have a driver present in the cabin, but vandalism can be prevented by equipping all units with recording camera surveillance. The passenger assistants replace ticket inspectors, and their duties are expanded to include a presence on the tram stops, where the sense of security is often lacking, according to surveys. No personnel cost savings can be expected in tram traffi c, but in metro traffi c the personnel arrangements to increase security would also lower personnel costs. This is based on assigning metro drivers as passenger assistants, which reduces the need for security personnel. Costs due to vandalism are reduced both in metros and trams, but the change is small compared to changes in personnel costs. The increased sense of security increases the amount of passengers during off-peak hours. This increase does not cause additional costs. Ticket sales will increase due to new passengers. The increase in travel frequency for existing customers will not lead to increased revenue, as season tickets are the norm. Lack of relevant data makes it diffi cult to estimate the increase in trips or ticket revenue. The forecasted changes are in line with experiences from public transport image enhancement campaigns. With the current extent of the traffi c net, the yearly effect of this proposal has been estimated to be a 4,9 million Euro improvement. Key words Perceived safety, vandalism, ticket control, security personnel, image of public transport Other information Serie number ISSN number ISBN number HKL series B: 10/ X Printing place and year Language Pages Appendices Helsinki 2009 Finnish Henkilökunta raidejoukkoliikenteessä
5 Esipuhe Tässä työssä on selvitetty asiakaspalvelijoiden käyttöä raideliikenteessä vähentämässä nykyisten ja potentiaalisten matkustajien koettua turvallisuudentunnetta. Vaikutuksia ja kustannuksia on arvioitu ensin yleisellä tasolla. Saatujen tulosten perusteella työtä jatkettiin alkuperäisen tehtävänkuvauksen lisäksi selvittämällä tarkemmin asiakaspalvelun, lipuntarkastuken ja vartioinnin järjestämistä metrossa. Työllä on ollut ohjausryhmä, jonka kokoonpano on ollut seuraava: Ville Lehmuskoski, HKL Matti Lahdenranta, HKL Yrjö Judström, HKL Selvityksen on tehnyt DI Antero Alku, Alkutieto Oy. Työssä on avustanut tekn.yo. Panu Alku. Työ on aloitettu marraskuussa 2008 ja työn ensimmäinen vaihe valmistui helmikuussa Metroa koskeva jatkotyö tehtiin toukokuussa 2009 ja alustavat tulokset esiteltiin Koko työ hyväksyttiin ohjausryhmässä Henkilökunta raidejoukkoliikenteessä 3
6 4 Henkilökunta raidejoukkoliikenteessä
7 Sisällysluettelo Esipuhe 3 1. Johdanto 7 2. Työn tausta Nykytila Tulevat muutokset Kyselytutkimus Esimerkkikohteet Amsterdam Lontoo Kööpenhamina Tukholma Tulokset Tvärbanan matkustajakysely Taloudellinen analyysi Ehdotus henkilökunnan käytöksi raitiovaunu- ja metroliikenteessä Raitioliikenne Metroliikenne Ehdotuksen vaikutukset Vaikutukset koettuun turvallisuuteen Vaikutukset matkamääriin Vaikutukset lipputuloihin ja talouteen Lipputulot Henkilöstökulut Ilkivaltakulut Kolme toteutusvaihtoehtoa Jatkotoimet 25 Lähteet 26 Liite 1. Tuntilaskelmat asiakaspalvelijoiden sijoittamisesta metroliikenteeseen Yleiskuva Periaatteet Nykyiset työvuorot Asemat Junissa kulkeva henkilöstö Laskennalliset työmäärät Vaihtoehto Vaihtoehto Vaihtoehto Lipuntarkastus Vartiointi Vartija vai asiakaspalvelija 32 Liite 2. Sähköpostikyselyn kysymykset ja vastaukset 33 Amsterdam 33 DLR, Lontoo 33 Kööpenhamina 34 Henkilökunta raidejoukkoliikenteessä 5
8 6 Henkilökunta raidejoukkoliikenteessä
9 1. Johdanto Joukkoliikenteen matkustajien turvallisuuden tunteen merkitys on kasvanut viime vuosina yleisesti. Ongelma liittyy yhteiskunnassa ja julkisessa tilassa tapahtuneeseen yleiseen kehitykseen, jossa turvallisuuden tunnetta on heikentänyt todellinen turvallisuuden vähentyminen. Sivullisiin kohdistunut ilkivalta ja häiriökäyttäytyminen ovat lisääntyneet. Joukkoliikenne on julkista tilaa, jossa valitettavasti on asiattomaan oleskeluun sekä rikollisuuteen houkuttelevia tekijöitä, kuten suoja säältä. Ongelmat korostuvat joukkoliikenteessä myös sen vuoksi, että joukkoliikenne on julkista tilaa, jossa olemista on vaikea tai mahdoton välttää toisin kuin syrjäisiä paikkoja tai ravintoloita ympäristöineen. Joukkoliikenteessä turvallisuuden tunne on osa joukkoliikenteen palvelutasoa. Koettu turvattomuus vähentää joukkoliikenteen käyttöä, mikä rajoittaa liikkumisen vapautta ja mahdollisuuksia tai ohjaa liikkumista yksityisautoiluun. 2. Työn tausta 2.1. Nykytila Turvallisuuden merkitystä pääkaupunkiseudun joukkoliikenteessä on selvitetty LVM:n JOTU-projektissa (raportti 87/2005) (Forsblom, Happonen 2005). Tässä selvityksessä tehtiin kyselytutkimus joukkoliikenteen käyttäjille. Tutkimus vahvisti, että turvattomuuden tunne vaikuttaa merkittävästi matkustajien matkapäätöksiin, henkilökunnan työoloihin sekä joukkoliikenteen imagoon. Joukkoliikenteen matkustajista väkivaltaa kokee pääkaupunkiseudulla vuosittain noin asiakasta, joka tutkimusraportin mukaan on 3 % joukkoliikenteen matkamäärästä. Muihin kohdistuvaa väkivaltaa joukkoliikenneympäristössä oli havainnut 37 % matkustajista. Häiriköinti on väkivaltaa yleisempää. Lähes puolet, 47 % matkustajista, on joutunut itse häiriköinnin kohteeksi ja 80 % on havainnut häiriköintiä. Raportin esittämiä lukuja on tulkittava ymmärtäen tutkimusmenetelmä sekä tehtyjen matkojen ja joukkoliikenteen käyttäjien ero. Häiriökäyttäytymisen havaitseminen joukkoliikennematkoilla on harvinaista, vaikka 80 % joukkoliikenteen käyttäjistä on häiriökäyttäytymistä havainnut. Se ei tarkoita, että 80 prosentilla matkoista havaitaan häiriökäyttäytymistä. Pääkaupunkiseudulla on noin päivittäisen joukkoliikenteen käyttäjää jotka tekevät matkaa vuorokaudessa. Kun joukkoliikenteen käyttäjä tekee keskimäärin noin 660 nousua joukkoliikenteeseen vuodessa, hän ei näe häiriökäyttäytymistä 528 kertaa vuodessa, vaan 20 % ei ole nähnyt häiriökäytöstä lainkaan ja 80 % on nähnyt ainakin kerran. Yksi vuosittainen havainto tarkoittaa, että 0,12 % kaikista joukkoliikenteen matkoista on sellaisia, joilla yksilö näkee häiriökäyttäytymistä. Näitä yksilöitä on 80 % joukkoliikenteen käyttäjistä. Todellisia turvattomuuden syitä on siten hyvin vähän suhteessa joukkoliikenteen käyttöön, mutta syitä on paljon suhteessa joukkoliikenteen käyttäjiin. Kun joukkoliikenteen käyttäjistä suuri osa on naisia (69 %), turvattomuuden tunteen syntyminen korostuu. Naisista joukkoliikenteen koki turvalliseksi puolet pienempi osuus (17 %) kuin miehistä (32 %). Forsblomin ja Happosen tutkimuksen mukaan koettu turvallisuus vaihtelee selvästi siten, että työmatkaliikenne koetaan turvallisimmaksi (kouluarvosana 8,4 8,8) ja viikonloppujen myöhäisliikenne turvattomimmaksi (kouluarvosana 6,1 6,7) (Kuva 2). Turvallisimmaksi siis koetaan joukkoliikenteen säännöllinen käyttö ja samalla se joukkoliikenne, jossa kanssamatkustajia on eniten. Turvattominta on se joukkoliikenne, jonka käytöstä on mahdollista luopua tai vaihtaa toiseen kulkutapaan. Joukkoliikenteen käyttäjistä 5 % ilmoitti vähentäneensä joukkoliikenteen käyttöä koetun turvattomuuden lisääntymisen vuoksi. Käänteinen vaikutus on voimakkaampi. Joukkoliikenteen käyttäjistä 10 % ilmoitti lisäävänsä joukkoliikenteen käyttöä, jos turvallisuuden tunne paranisi (Kuva 1). Turvattomuuden tunne vaikuttaa nimenomaan viikonloppuiltojen matkustamiseen, jota sanoo välttävänsä 12 % joukkoliikenteen käyttäjistä. Henkilökunta raidejoukkoliikenteessä 7
10 Kuva 1. Joukkoliikennematkustajien turvattomuuden vaikutus joukkoliikenteen käyttöön (Forsblom ja Happonen 2005). Joukkoliikenteen käytön vähentäjät käyttävät eniten taksia (9,7 %). Siirtyminen henkilöautoon on puoliksi niin yleistä kuin taksiin (4,7 %). Joukkoliikenteen sisäisen järjestelyn kannalta merkittävää on, että lähes yhtä paljon kuin siirrytään autoon ilmoitettiin siirryttävän bussin käyttöön (4,3 %). Tämä kertoo raideliikenteen koetun turvallisuuden merkityksestä. Kokonaisuutena bussi koetaan turvallisimmaksi joukkoliikenteen muodoksi kouluarvosanalla 7,9. Raitiovaunu, jossa kuljettaja myös on läsnä, sai arvosanan 7,8. Metrossa ei ole kuljettajaa samassa tilassa matkustajien kanssa. Metron arvosana on heikoin, 7,5. Lähijunassa on kuljettajan lisäksi konduktööri, joka liikkuu matkustajien joukossa, mutta vain yhdessä junayksikössä junaa kohden. Arvosana on hieman metroa parempi, 7,6. Siirtyminen raideliikenteestä bussiin on käytännössä mahdollista vain lähijunaliikenteessä, jolle on vaihtoehtona bussiyhteyksiä sekä päivisin että iltaisin. Metro ei kulje 23:30 jälkeen, joten käyttäjät eivät voi kokea metrossa myöhäisliikenteen turvattomuutta, ja liikenteen päätyttyä metromatkustaja matkustaa joka tapauksessa bussilla. Myös raitioliikenne päättyy noin klo. 23:30 muilta linjoilta kuin 3 ja 4. Tulosta on siten tulkittava niin, että metro koetaan turvattomimmaksi siitä huolimatta, että sitä ei voi käyttää turvattomimmaksi koettuna aikana. Kun raitioliikenne koetaan lähes yhtä turvalliseksi kuin bussi ja lähijunakin metroa turvallisemmaksi, vaikka junat liikennöivät myös yöliikennettä, turvallisuudentunteeseen liittyvä yhteinen tekijä on henkilökunnan läsnäolo, sillä vain metrossa henkilökunta ei ole läsnä. Tätä tulkintaa tukee myös Forsblomin ja Happosen tutkimuksen matkustajien arviot bussista. Pysäkillä odottaminen oli turvatonta ja bussissa toivottiin kuljettajalta enemmän osallistumista. Pysäkeillä ei ole henkilökuntaa ja bussissa, jossa henkilökunta on läsnä, läsnäolosta odotetaan konkreettista merkitystä. 8 Henkilökunta raidejoukkoliikenteessä
11 Kuva 2. Pääkaupunkiseudun joukkoliikenteen turvallisuus matkustajien mielestä (Forsblom ja Happonen 2005). Lähijunissa ja metrossa matkustajien arviot liittyivät henkilökunnan tarpeeseen. Näkyvin henkilökunnan läsnäolo molemmissa ovat vartiomiehet, joiden määrää ja heidän asioihin puuttumistaan toivottiin lisää. Metron osalta korostui henkilökunnan heikko tavoitettavuus. Kuljettajaan tai valvomoon saa yhteyden vain hätäpuhelimella tai omalla kännykällä. Kokemukset raitiovaunuista olivat bussien kaltaiset. Pysäkit, joilla siis matkustajat ovat yksin ovat turvattomia ja vaunussa odotettiin kuljettajan puuttumista häiriöihin nykyistä enemmän. Asiakkaiden kokemuksissa mainittiin toive vartijoiden lisäämisestä. Kysely perustui nykytilaan ja nykyiseen malliin, jossa varsinaisen liikennehenkilökunnan määrä ja tehtävät ovat ennallaan ja järjestyksenpidon ratkaisu ovat vartijat. Siten on luonnollista, että jos haluttiin henkilöstön läsnäoloa turvattomuuden tunteen vuoksi, läsnäolon ratkaisu on vartiohenkilöstö, jonka toimenkuva on puuttuminen turvattomuutta lisääviin tekijöihin. Forsblomin ja Happosen tutkimuksessa pyrittiin kotitalouksiin suunnatulla kyselyllä selvittämään turvallisuuden tunteen merkitystä joukkoliikenteen käyttöosuuden lisäämiseen. Vastanneiden joukko ei kuitenkaan ollut edustava seudun joukkoliikenteen käytön suhteen, koska YTV:n tilastojen mukaan autoa käyttää päivittäisiin matkoihin 44 %, mutta kyselyyn vastanneista vain 27 %. Kotitalouksien käsitys tuvallisuudesta eri joukkoliikennevälineissä ja käytön ajankohdissa vastasi joukkoliikenteen käyttäjien tulosta kuvassa 1. Odotetusti väkivallan tai häiriköinnin kokemukset kotitalouksilla olivat vähäisemmät kuin joukkoliikenteen käyttäjillä, koska vastaajista pienempi osa käyttää joukkoliikennettä. Kotitalouksista 10 % oli vähentänyt joukkoliikenteen käyttöä turvattomuuden lisääntymisen vuoksi. 12 % ilmoitti lisäävänsä matkustamista, jos turvallisuus paranisi. Käytön vähentäminen on siten kaksinkertaista joukkoliikenteen käyttäjiin verrattuna, mikä sopii siihen ajatukseen, että tässä joukossa joukkoliikenteen käyttö ei ole yhtä tärkeätä kuin joukkoliikenteen aktiivikäyttäjillä. Käyttöä lisäisi kotitalouksista 12 %, kun joukkoliikenteen käyttäjillä luku oli 10 %. Tämän voinee tulkita siten, että kotitalouksissa mahdollisuus lisätä joukkoliikenteen käyttöä on suurempi kuin niillä, jotka pääsääntöisesti jo tekevät matkansa joukkoliikenteellä. Henkilökunta raidejoukkoliikenteessä 9
12 Kotitalousvastaajien odotukset ja kokemukset joukkoliikenteen turvallisuudesta olivat samansuuntaiset kuin joukkoliikenteen käyttäjillä. Turvallisuuden parantamiseksi toivottiin lisää vartiointia. Erilliskommentiksi raporttiin oli kuitenkin poimittu ajatus siitä, että vartijoilla olisi myös monipuolisempi rooli kommunikoinnissa ja neuvonnassa. Henkilökunnan näkemys turvallisuudesta poikkesi selvästi asiakkaiden kokemuksesta. Ajallisesti turvallisuuden kokeminen noudatti samaa jakautumaa matkustajien kanssa, mutta eri liikennevälineiden järjestys oli toinen. Bussi oli turvallisimmaksi koettu työympäristö, mutta raitiovaunu oli heikoin. Metro oli heikompi kuin juna, eli järjestys oli sama kuin matkustajilla. Matkustajiin verrattuna henkilökunnasta suurempi osa kokee itse tai havaitsee sekä väkivaltaa että häiriköintiä. Henkilökunta havaitsee häiriöitä eniten metro- ja juna-asemilla, mitä selittää kuitenkin se, että metron ja junien kuljettajat eivät joudu tekemisiin junassa olevien matkustajien kanssa. Joukkoliikenteen kokee turvalliseksi 14 % henkilökunnasta, kuitenkin turvattomuutta pitää vakavana ongelmana 30 % henkilökunnasta. Matkustajat siis kokevat joukkoliikenteen turvallisemmaksi kuin henkilökunta, kun naisista 17 ja miehistä 32 % piti joukkoliikennettä turvallisena. Turvattomuus vaikuttaa henkilökunnan työhalukkuuteen. Viikonlopun myöhäisliikenteen työvuoroja haluaa välttää 19 % työntekijöistä. Työn vaihtamista harkitsee 7 % vastanneista. Henkilökunnan käsitykset turvallisuuden lisäämisestä olivat varsin yhtenevät kaikissa liikennemuodoissa, tosin ottaen huomioon nykyisten toteutusten erot. Kameravalvonnan lisääminen, mikä käytännössä merkitsee kameravalvonnan käyttöönottoa siinä kalustossa jossa sitä ei ole, oli selkeä yhteinen henkilökunnan toive. Vartijoiden lisäämisen uskottiin auttavan myös, erityisesti metron ja junaliikenteen asemilla. Forsblom ja Happonen arvioivat turvallisuuden kehittämistoimia pääasiassa ulkomaisten lähteiden perusteella. Niissä, kuten haastattelututkimuksessakin, yhteisenä linjana on ongelmiin reagointi negatiivisin keinoin, eli vartioinnin ja häiriötilanteisiin puuttumisen lisäämisellä. Sosiaalisen turvallisuuden lisäämiseksi ei kuitenkaan ehdoteta joukkoliikenneympäristön muokkaamista ongelmia ennalta ehkäiseväksi. Erilaiset marginaaliryhmät ovat kommentoineet julkisuudessa vartiointia sekä lipuntarkastusta provosoivaksi. Vaikka kommenttia voi arvioida omaa toimintaa puolustelevaksi, kommentti ei liene täysin aiheeton. Vartijoiden työasu ja varustus ovat väkisin sotilasmaiset. Väkivaltaan puuttumiseen on varauduttava, joten asun on siihen sovelluttava ja apuvälineiden on oltava helposti saatavilla ja siten käytännössä näkyvillä. Vartijan työ edellyttää myös hyvää fyysistä kuntoa sekä tietynlaista henkistä kovuutta. Molemmat näkyvät päällepäin ja ne ovat kontrasti esimerkiksi juhlivan nuorison, alkoholistien tai syrjäytyneiden olemukseen kuin myös keskivertomatkustajaan nähden. Asiakaspalvelija on imagoltaan positiivista henkilökunnan läsnäoloa joukkoliikenteessä verrattuna syntyneitä ongelmia korjaavaan vartiointiin ja lipuntarkastukseen. Asiakaspalvelu asemilla ja vaunuissa on kuitenkin Euroopan kaupunkijoukkoliikenteessä harvinaista muutoin kuin välttämättömänä lipunmyyntinä lähinnä busseissa Tulevat muutokset Joukkoliikenteessä ei ole suunnitteilla merkittäviä turvallisuuteen vaikuttavia muutoksia. Turvallisuuden tunteen merkitys on ymmärretty joukkoliikenneympäristön suunnittelussa, mutta vanhaa pysäkki- ja asemakantaa ei kaikilta osin edes voi muuttaa toisenlaiseksi. Sama koskee kulkuyhteyksiä pysäkeille ja asemille. Toisaalta nämä ovat asioita, jotka ovat vain osittain tai eivät ollenkaan joukkoliikenteen tilaajan tai operaattorin hallinnassa. Joukkoliikenteen toiminnan kannalta henkilökunnan merkitys vähenee. Itsepalveluperiaatetta sovelletaan myös joukkoliikenteessä ja suunta on kohti avointa lippujärjestelmää. Kuljettajan lipunmyynti tulee poistumaan raitiovaunuissa, ja yleisestikin lipunmyynti vähenee kausilippujen ja ennalta ladattavan matkakortin vuoksi. Lipunmyynti vaunussa hidastaa linjanopeutta pidentämällä pysäkkiaikoja, mikä lisää liikennöintikustannusta yhdessä sen kanssa, että busseissa vaunuun noustaan vain yhdestä ovesta. Kuljettajan päätehtävän, vaunun kuljettamisen kannalta on eduksi, ettei kuljettaja joudu keskittymään muuhun tehtävään kuin ajamiseen. Esimerkiksi matkustamon tähystys ajon aikana on riski liikenneturvallisuudelle. Valvontakamerat ovat 10 Henkilökunta raidejoukkoliikenteessä
13 tässä tehtävässä paremmat, ja uusi junakalusto varustetaan valvontakameroilla, samoin uudet raitiovaunut. Metro on päätetty muuttaa kuljettajattomaksi. Koska kuljettaja on nytkin matkustamosta eristetyssä ohjaamossa, muutoksen todellinen vaikutus metron turvallisuuteen on jokseenkin vähäinen. Mutta tietoisuus siitä, että junassa ei ole kuljettajaa, voi vaikuttaa matkustajien turvallisuuden tunteeseen. Turvallisuuteen asemalla kuljettajattomuus ei vaikuta. Tosin kuljettajattomuuden myötä asennettavat laiturin reunan ovet voivat lisätä turvallisuuden tunnetta poistamalla ajatuksen horjahduksesta junan alle. Forsblomin ja Happosen tutkimuksen perusteella tämä ei kuitenkaan ole ollut merkittävä turvattomuuden tunteeseen vaikuttava tekijä. Kuljettajien poistaminen metrojunista johtaa pohdintaan siitä, mitä vapautuvien kuljettajien kanssa tehdään. Periaatteessa on päätetty, että kuljettajat sijoitetaan muihin tehtäviin, kuten kuljettajattoman junaliikenteen valvontaan, jonka henkilötarve lisääntyy nykyiseen liikenteen valvontaan verrattuna. Yksi mahdollisuus on sijoittaa kuljettajat asiakaspalveluun asiakkaiden ulottuville. Metrossa on liikenteessä 17 junavuoroa ja asemia on tällä hetkellä käytössä myös 17. Nykyisen kuljettajatarpeen siirtäminen asiakaspalveluun tarkoittaisi esimerkiksi yhtä asiakaspalvelijaa jokaiselle asemalle. Metron laajennus Espooseen lisää asemien määrää Koivusaari mukaan lukien kahdeksalla. Periaatteella yksi asiakaspalvelija asemaa kohden kaikille kuljettajille olisi työpaikka asiakaspalvelijana ja metron laajentuessa henkilökuntaa tarvitaan lisää. 3. Kyselytutkimus Tämän työn taustoittamiseksi lähetettiin kysely liikennelaitoksille, joilla oli käytössä asiakaspalvelijoita raideliikenteessä, joko vaunuissa tai asemilla. Kohteet olivat GVB Amsterdam, Docklands Light Railway (DLR) Lontoossa, Kööpenhaminan metro ja Tukholman SL, joka vastaa Tvärbanaraitiotien liikenteestä. Näistä SL jätti vastaamatta. Kaikki kysymykset vastauksineen ovat liitteessä 1. Kuvat 2 ja 3. Rahastajankoppi matalalattiaisessa Combino-vaunussa Amsterdamissa. Asiointi tapahtuu ko pin kulmassa olevan tiskin kautta. Koppi on sijoitettu vaunun takimmaisen nivelen etupuolelle, jolloin sisääntulo-ovet ovat etummainen ja toisiksi viimeinen ovi. Kuvat AA Henkilökunta raidejoukkoliikenteessä 11
14 3.1. Esimerkkikohteet Amsterdam Amsterdamin joukkoliikenne muodostuu Helsingin tapaan busseista, raitioteistä, metrosta ja paikallisjunista. Helsingin tapaan kuljettajat myyvät lippuja busseissa ja raitiovaunuissa. Metrossa on avorahastus eli asemilla ja junissa liikkuessa on oltava voimassa oleva lippu. Myös raitiovaunuissa on yleensä avorahastus, eli kuljettaja ei tarkista lippuja ja kaikista ovista kuljetaan sekä sisään että ulos. Raitiotieverkko on hyvin tiheä ja palvelee sekä ydinkeskustaa että esikaupunkeja. Amsterdam on hankkinut vuodesta 2003 alkaen matalalattiaisia Combino-raitiovaunuja. Näihin vaunuihin on asennettu rahastajankopit vaunun keskipaikkeille. Vaunuihin tullaan sisään vain etu- ja keskiovesta. Voimassa oleva lippu esitetään kuljettajalle tai rahastajalle tai ostetaan lippu. Sarjalippujen mitätöinti tapahtuu käsin rekisterileimasimen tyyppisellä aikaleimalla. Combino-vaunujen muilla ovilla on vain ulospäin aukeavat portit estämässä nousun vaunuun. Rahastajankopilla varustettuja vaunuja käytetään myös ilman rahastajaa Lontoo Docklands Light Railway (DLR) rakennettiin Lontoon itäisille satama-alueille 1980-luvulla, kun satamatoiminnot siirtyivät alueelta pois ja tilalle päätettiin rakentaa liikekiinteistöjä. DLR on Lontoon muista maanalaisista poikkeava tekninen ratkaisu, jossa junat ovat lyhyempiä ja ne kykenevät ajamaan raitiovaunujen tapaan jyrkistä mutkista. Alun perin järjestelmä suunniteltiin kokonaan maanpäälliseksi ja osittain ilmaradaksi, mutta täysin muusta liikenteestä erotetuksi ilman kuljettajia toimivaksi kevytmetroksi. Järjestelmän matkustajamäärät ovat ylittäneet odotukset ja rataverkko on laajentunut satamaalueen ulkopuolelle luvulla siirryttiin kahden vaunun juniin ja nyt on päätetty osalla verkkoa pidentää asemat kolmen vaunun junille. DLR suunniteltiin alun perin kuljettajattomaksi, mutta junissa on alusta alkaen ollut junaemäntä (Passenger Service Agent, PSA). Junaemäntä toimii käytännössä kuljettajana sikäli, että hän valvoo ja sulkee ovet ja antaa siten junalle lähtökäskyn asemalla. Asemien välillä junaemäntä tarkastaa matkalippuja, valvoo järjestystä ja neuvoo matkustajia tarvittaessa Kööpenhamina Kööpenhaminan metro on uusi järjestelmä, jonka rakentaminen liittyi Örestadin uuden kaupunginosan perustamiseen kaupungin eteläpuolelle. Ajatus oli, että Lontoon Docklandsin tapaan alueelle voi liikkua tiheärytmisellä joukkoliikenteellä. Järjestelmä rahoitetaan alueen kiinteistötuloilla, ja jotta näin tapahtuisi, metro rakennettiin heti alussa. Liikenne alkoi Kuva 3. Asiakaspalvelija DLR:n junan ovella. Junan ovet sulkeva ja liikkeelle paneva kytkin on asiakaspalvelijan ulottuvilla oven vieressä. Kuva LK Henkilökunta raidejoukkoliikenteessä
15 Kuva 4. Kuvassa vasemmalla seisova henkilö on Kööpenhaminan metron stuertti. Työasu on samantyyppinen kuin vartijan työasu, mutta ilman työvälineitä ja luonteeltaan enemmän ulkoiluasu. Kuva AA. Örestadin alueella rata on ilmarataa. Lähempänä keskustaa sekä 2008 avatulla lentokentän haaralla rata on tunnelissa. Pohjoisin osa radasta on maantasossa rakennettuna entiselle rautatieuralle. Järjestelmässä tavoiteltiin lyhyttä 1,5 minuutin vuoroväliä. Junat ovat kuljettajattomia kolmiosaisia nivelvaunuja, joiden kokonaiskapasiteetti on 300 matkustajaa. 1,5 minuutin vuoroväli ei toiminut käytännössä, ja nykyään ruuhka-ajan lyhin vuoroväli on 2 minuuttia kahden haaran yhteisellä osuudella. Asemilla ja junissa partioi stuertteja (steward), jotka liikkuvat tavallisesti pareina. Stuertit ohjaavat matkustajia ja selvittävät mahdollisia ongelmatilanteita sekä valvovat järjestystä yleisesti. Rahastusjärjestelmä on avoin ja liput ostetaan automaateista. Stuertit myös tarkastavat lippuja Tukholma Tukholma lakkautti raitiotiet vuonna 1967 kun Ruotsi siirtyi oikeanpuoleiseen liikenteeseen. Tukholman alueelle jäi toimintaan kaksi esikaupunkiraitiotietä, Lidingöbana Lidingön saarelle ja Nockebybana Nokcebyn esikaupunkiin. Raitioliikenne palasi merkittäväksi osaksi Tukholman joukkoliikennettä vuonna 2000, kun täysin uusi kehämäinen pikaraitiolinja Tvärbana avattiin liikenteelle. Nockebybana ja Tvärbana kohtaavat Alvikin pysäkillä ja Nockebybana modernisoitiin Tvärbanan tekniikan mukaiseksi jo ennen Tvärbanan avaamista Kalusto ja liikenteenohjaus ovat Nockebybanalla ja Tvärbanalla yhteiset. Lidingöbanan kytkee Lidingön saaren vanhan eteläisen osan Tunnelbanan verkkoon Ropstenin asemalla Lidingön ja mantereen välisen salmen mantereen puoleisella rannalla. Tunnelbanan piti jatkua salmen yli Lidingön puolelle saaren keskiosaan, mutta jatkoa ei ole tehty. Lidingöbanan on jäljellä oleva osa entistä yksityistä rautatietä, jolla oli myös tavaraliikennettä. Henkilöliikenteessä on kuitenkin aina käytetty raitiovaunuja. Nykyinen kalusto on osin peräisin 1940-luvulta ja se on tarkoitus uusia Tvärbanalla käytössä olevalla kalustolla. Tvärbanan raitiovaunuissa on Nockebyn ja Lidingön ratojen alkuperäiseen tapaan konduktöörit. He kulkevat pysäkkien välillä vaunun läpi ja myyvät, leimaavat ja tarkastavat lippuja. Vaikka junassa olisi kaksi vaunua, konduktöörejä on yksi, joka vaihtaa pysäkillä vaunusta toiseen. Henkilökunta raidejoukkoliikenteessä 13
16 3.2. Tulokset Saadut vastaukset olivat lyhyitä ja yleisiä. Vastauksissa oli vain vähän lukuja tai tutkimustietoa vastausten perusteeksi. Kyselyn tulos pelkistettynä on, että kokemukset henkilökunnan läsnäolosta ovat positiiviset, turvallisuuden tunne on parempi ja matkustajat arvostavat läsnäoloa. Asiakaspalvelijat eivät kuitenkaan korvaa esim. poliisin tarvetta silloin, kun on kyse todellisesta ongelmasta. Syy henkilökunnan sijoittamiseen on turvallisuuden tunteen ja sosiaalisen kontrollin lisääminen, Amsterdamissa myös lipunmyynnin varmistaminen. Amsterdamin tapauksessa syynä on myös työllistäminen, ja liikennelaitos saa rahastajien palkkaukseen tukea. Lontoossa asiakaspalvelijan erityinen tehtävä on toimia käytännössä junan kuljettajana, joka sulkee ovet ja panee junan liikkeelle. Kööpenhamina mainitsee stuerttien erityisenä tehtävänä häiriötilanteiden selvittämisen. Kaikissa kohteissa henkilökunta on paikalla koko järjestelmän toiminnan ajan. Kööpenhaminassa liikenne on toiminnassa läpi yön. Vastaajat katsovat, että henkilökunnan sijoittaminen täyttää sille asetetut odotukset ja henkilökunnan läsnäolo on myös taloudellisesti kannattavaa. Tosin Amsterdamista vastattiin, että kannattavuus perustuu nykyiseen rahoitustapaan, eli työllistämistukeen. Vastaajat ovat tyytyväisiä asiakaspalautteeseen. Kööpenhaminassa 98 % matkustajista kokee olonsa turvalliseksi ja 96 % on tyytyväistä asiakaspalveluun. Lontoo vastasi myös henkilökunnan osalta. Henkilökunta on tyytyväistä työhönsä ja DLR sanoo pyrkivänsä tarjoamaan hyvin palkattua asiakaspalvelutyötä. Henkilökunnan vaikutusta liputta matkustamiseen on mitattu Amsterdamissa ja Lontoossa. Lontoo raportoi liputta matkustamisen määräksi 2,8 %. Kööpenhaminassa asiaa ei ole tutkittu. Amsterdamissa henkilökunnan vastataan vaikuttaneen matkustajamäärään. Lontoo vastasi asiakaskyselyn antaneen tulokseksi Englannin korkeimmat turvallisuusarviot. Kööpenhamina arvioi henkilökunnan eduksi korkean käyttöasteen, mikä merkitsee myös enemmän käyttäjiä. Henkilökunta ei korvaa poliisia ja vartijoita, mutta vähentää niiden tarvetta. Kööpenhaminassa ei Taulukko 1. Operaattorikyselyn yhteenveto Amsterdam DLR Lontoo Kööpenhamina metro Tvärbana Tukholma Ei vastattu, tiedot poimittu eri lähteistä Osittain perinne, sillä Lidingöbana sekä Nockebybana, joka on osa Tvärbanaa, liikennöivät ennen Tvärbanaa rahastajin Matkustajaneuvonta, lipuntarkastus Luoda tuvallisuuden ja varmuuden tunne Syy henkilökuntaan Sosiaalinen kontrolli, valvonta, työtilaisuus työttömille, liputta matkustamisen ehkäisy, asiakasneuvonta Lipunmyynti ja -tarkastus, valvonta Asiakaspalvelu, lipuntarkastus, häriötilanteiden selvitys Sulkee ovet (lähettää junan liikkeelle), lipputulojen vaarmistus, junan ajo poikkeustilanteissa, junan pysäyttäminen hätätilanteessa Työtehtävät Kontrollointi ja valvonta, lipunmyynti ja tarkastus, neuvonta Kaikkina aikoina Kaikkina aikoina Työaika Kaikkina aikoina tietyillä linjoilla Kaikkina aikoina, yksi henkilö per juna Kyllä Kyllä Kyllä. 98 % tuvallisuudentunne, 96 % tyytyväisiä asiakaspalveluun, 98 % tyytyväisiä metromatkaan Tavoitteiden täyttyminen 14 Henkilökunta raidejoukkoliikenteessä
17 Taloudellinen kannattavuus Kyllä siihen nähden, miten rahastajien palkkakulut rahoitetaan Asiakaspalaute Ulkopuolinen auditointi vuosittain. Palaute on ollut sekä positiivista että negatiivista Vähentänyt liputta matkustamista Lisännyt matkustajamääriä Lisännyt turvallisuudentunnetta Korvaavatko muuta henkilöstöä Kyllä Hyvin kannattavaa suoraan taloudellisesti. Henkilöstöllä on tärkeä tehtävä. Positiivinen kontakti asiakkaan ja liikennöitsijän välillä. Henkilökunta on itse tyytyväistä työhönsä. Junahenkilö on avuksi myös ohjauskeskuksen työntekijöille. 98 % tuvallisuudentunne, 96 % tyytyväisiä asiakaspalveluun, 98 % tyytyväisiä metromatkaan Turvallisuuden tunne paras SL:n liikennemuodoista Kyllä Liputta matkustavia on 2,8 % Ei mitattu. Ei ole vertailukohdetta Kyllä DLR:llä on parhaat arviot turvallisuudesta ja varmuudesta UK:ssa. Ei mitattu. Mutta takaavat % käytettävyyden, mikä lisää matkustajamääriä. Ei ole vertailukohdetta Kyllä Kyllä, paras UK:ssa 98 % tuntee olonsa turvalliseksi Turvallisuuden tunne paras SL:n liikennemuodoista Vähentänyt häiriöitä ja mm. poliisin tarvetta Tulevaisuus Rahastajia ei ole kaikilla linjoilla ja maanlaajuinen sirulippu tulee muuttamaan tilannetta, mutta rahastajat tulevat säilymään Muuta Rahastajan kopin kustannuksesta ei ole selvää kuvaa Ei korvaa. Henkilöstön tehtävä on varmistaa turvallinen toiminta, ei toimia muissa tehtävissä. Henkilöstön läsnäolo luo turvallisen ilmapiirin. Korvaavat vartijat ja lipuntarkastajat, ei poliisia Järjestely on pysyvä. Ei vastausta, mutta järjestely on pysyvä Ohjaamottomuuden säästö per juna Tehtävänkuvaus erillisenä liitteenä Erillinen lipuntarkastus on tarpeeton Käytännön työtilanne oman havainnon perusteella Rahastaja istuu rahastajankopissa vaunun keskivaiheilla. Leimaa ennalta ostettuja lippuja käsileimasimella, myy lippuja ja neuvoo matkustajia. Vaunussa on erikseen kuljettaja, joka tekee myös samoja tehtäviä kuin rahastaja. PSA (Passenger Service Agent) on junan matkustamossa ja asemilla poistuu laiturille tähystämään matkustajien kulkua. Sulkee ovet, jolloin juna lähtee liikkeelle. Poikkeustilanteissa ajaa junaa matkustamossa olevasta ajopöydästä. Steward partioi sekä junissa että asemalaituireilla. Poikkeustilanteissa sulkee junan matkustajilta. Toimii kuten junan konduktööri eli käy läpi vaunun pysäkkien välillä ja myy lippuja matkustajille jotka ovat omalla paikallaan. Vaunuissa on erikseen kuljettaja joka ei tee asiakaspalvelua. Henkilökunta raidejoukkoliikenteessä 15
18 metrossa ole lainkaan erillisiä vartijoita ja lipuntarkastajia, mutta poliisin tarvetta stuertit eivät poista. Henkilökuntaratkaisut ovat pysyviä. Amsterdamissa rahastajien työn odotetaan vähenevän tai muuttuvan maanlaajuisen sirullisen matkakortin tullessa käyttöön, mutta kuitenkin rahastajat vaunuissa säilytetään Tvärbanan matkustajakysely Vaikka SL ei kyselyyn vastannutkaan, he julkaisevat vuosittain asiakastyytyväisyyskyselyn tulokset (SL 2008), joista voidaan päätellä monia tämän työn kannalta kiinnostavia asioita. Merkittävimpänä voidaan pitää kysymystä henkilökunnan kohtaamisesta (Personalens bemötande). Henkilökunnan toimintaan tyytyväisiä on keskimäärin 62 %. Eri liikennevälineistä lähijuna saa tulokseksi 57 %, metro 58 %, linja-auto 66 % ja raitiovaunu 82 %. Raitiovaunu on alusta alkaen ollut suosituin liikenneväline. Merkittävää on, kuinka suoraan tämä vastaa henkilökunnan läsnäoloa. Raitiovaunuissa on rahastaja ja linja-autossa kuljettaja, kun puolestaan metrossa ja junassa läsnäolo rajoittuu asemahenkilökuntaan ja metrossa kuljettajan tähystykseen laiturilla. Kysyttäessä koetusta turvallisuudesta eri liikennevälineissä iltaisin, on liikennevälineiden välinen järjestys edelleen sama. Raitiovaunussa olonsa tuntee turvalliseksi 80 % vastaajista, kun keskiarvo kaikille liikennevälineille on 64 %. 4. Taloudellinen analyysi Tässä työssä käytetyt luvut taloudellisten vaikutusten arvioimiseksi on lueteltu taulukossa 2. Metrokuljettajien henkilöstökuluksi on laskettu 2,4 milj. euroa. Raitioliikenteessä vastaava summa on 11,4 milj. euroa. Metrovartioinnin kulut ovat 3,3 milj. euroa. Tarkastuskulut metro- ja raitiovaunuliikenteessä ovat 3,6 milj. euroa, jotka on tässä analyysissä jaettu tasan kummankin liikennemuodon kanssa. Lippujen tarkastaminen myös tuottaa tarkastusmaksujen muodossa, mutta tarkastuksen nettotulos on silti 0,9 milj. euroa tappiollinen. Ilkivallasta aiheutuviksi kuluiksi on HKL:n tietojen perusteella laskettu 0,44 milj. euroa. Ilkivallasta aiheutuvat kustannukset eivät yksinään perustele henkilökunnan lisäämistä. Toki ilkivallasta aiheutuu myös epäsuoria haittoja, kuten ilkivallan kestävien kalustusten vaikutus matkustusmukavuuteen, mutta tällaiset vaikutukset ovat mahdottomia mitata ja yleiseen turvattomuuden tunteeseen verrattuna vähäisiä. Lipuntarkastus on välittömästi laskettuna tappiollista, mutta lipputulokertymä todennäköisesti laskisi ilman tarkastajia enemmän kuin tarkastustoiminnan nettokustannus, 1 milj. euroa, joka on luokkaa 1 % lipputuloista. Raitioliikenteen kohdalla kaikki henkilökulut ovat nyt 29 % liikennöinnin kuluista, kun vuoroa kohden on yksi henkilö eli kuljettaja sekä tarkastustoimintaa pistokokeina. Pelkät kuljettajat ovat 26 %. Metroliikenteessä henkilökulut ovat 16 %, kun lasketaan tarkastus, vartiointi ja kuljettajat. Pelkkien kuljettajien osuus on 6 %. Metrojunia ja kuljettajia on liikenteessä 17 kpl. Vuosittaisten kustannusten perusteella vartijoita on hieman enemmän. Raitioliikenteessä henkilökunnan lisäämiselle ei löytyne taloudellisia perusteluita. Vilkkaimpien linjojen matkamäärää ei voi nostaa, koska kapasiteetti rajoittaa sitä ruuhka-aikoina. Raitioliikenteen käyttöaste kokonaisuutena on jo niin hyvä, että enää ei voi odottaa merkittävää nousua ilman tarjonnan lisäystä. Metroliikenteessä on samankaltainen tilanne, jossa merkittävää matkamäärän ja tulojen nousua ei voi odottaa henkilöjärjestelyillä. Metron toimintaalueella joukkoliikenteen käyttöosuus on jo nyt suuri (luokkaa 70 %) ja ruuhka-aikaan kapasiteetti on korkeassa käytössä. Metrossa sen sijaan on syytä arvioida henkilökulujen käyttötapaa. Nyt kulut kohdistetaan näkymättömään henkilöstöön (kuljettajat eristetyssä ohjaamossa) sekä negatiiviseen läsnäoloon (vartiointi, lipuntarkastus). Junien muuttaminen kuljettajattomiksi tuo potentiaalin alentaa henkilökuluja ja/tai mahdollisuuden sijoittaa henkilöstö asiakkaiden kanssa läsnä oleviksi. Tämä ehdotus on esitelty kohdassa Henkilökunta raidejoukkoliikenteessä
19 5. Ehdotus henkilökunnan käytöksi raitiovaunu- ja metroliikenteessä Matkustajien kanssa samassa tilassa olevalla palveluhenkilökunnalla on sekä käyttäjien että operaattoreiden/liikenteen tilaajien kannalta positiivinen vaikutus. Henkilökunta lisää turvallisuuden tunnetta ja parantaa joukkoliikenteen imagoa. Käyttäjät arvioivat lisäävänsä joukkoliikenteen käyttöä turvallisuuden tunteen parantuessa ja liikenteen tarjoajat uskovat matkustajamäärän lisääntyvän ainakin välillisistä syistä. Taulukko 2. Ilkivalta- ja henkilökustannusten muodostuminen nykyään Raitio Metro Asemat Töhryt 15 Hissit 2 Lasit 53 Siivous 20 Kalusto Töhryt+siivous Ikkunat 5 Ikkunakalvot 25 Ilkivalta 10 Ehkäisy Liikennehäiriöt Junien vaihto 3 Seisonta Yhteensä 441 Raitioliikenteessä vaunujen suuri määrä ja kuljettajakustannusten suuri osuus liikennöinnin kuluista johtavat siihen, ettei Helsingin raitioliikenteessä ole mielekästä palata rahastajiin. Toisaalta raitiovaunuissa on jo kuljettaja, joka on samassa tilassa matkustajien kanssa ja jolla on asiakaspalvelutehtävä. Raitiovaunun pituus tekee kuitenkin vaunun takapäästä epäsosiaalisemman kuin etupää, jossa kuljettaja on lähellä. Metroliikenteessä junien ja asemien määrä on tällä hetkellä sama ja suhteessa matkamäärään alhainen. Metroasemat ovat toisaalta selkeitä erityistiloja, joissa asiakaspalvelijan läsnäolo on luontevaa. Toisaalta asemat ovat merkittävä turvattomuuden tunteen osatekijä, joten asemien tunnelmalle on tarpeen tehdä jotain. Seuraavassa hahmotellut toimintamallit on suunniteltu siten, että tavoitteena on koetun turvallisuuden tunteen lisääminen ilman merkittävän suurta lisäystä liikenteen hoidon kustannuksiin. Palveluhenkilökunnan läsnäolo on tärkeä ja tehokas keino, mutta sitä ei ole pidetty itsetarkoituksena. Tavoitteena on kuitenkin vartijoiden ja lipuntarkastajien vähentäminen ja korvaaminen asiakaspalvelijoilla, jolloin palkatulla henkilökunnalla on myönteinen imago ja vaikutus asiakkaisiin. Lähtökohtana on välittömien kustannusten alentaminen samalla, kun koettu turvallisuuden tunne ja joukkoliikenteen imago paranevat. Vartioinnin ja lipuntarkastuksen henkilökuluja siirretään asiakaspalvelun henkilökuluiksi. Metron osalta myös kuljettajien henkilökulut siirtyvät asiakaspalvelun henkilökuluiksi. Tavoite on, että asiakaspalvelun henkilökulut ovat pienemmät kuin yhteensä nykyiset lipuntarkastuksen, vartioinnin ja kuljettajien henkilökulut. Asiakaspalvelijoiden päätarkoitus on läsnäolo ja sen ennalta ehkäisevä vaikutus. Koska kaikkea häiriökäyttäytymistä ei voi olettaa poistettavan, tarvitaan edelleen valmius vartijoiden tai järjestysmiesten saatavuuteen. Lipuntarkastus Nettotuotto Vartiointi 3300 Kuljettajat Yhteensä Helsingin raitio- ja metroliikenteen kohdalla ei katsota olevan perusteita odottaa merkittävää lipputulojen kasvua. Suurin vaikutus olosuhteiden paranemisella on muuhun kuin työmatkaliikenteeseen, ja työmatkaliikenteessä tarjotun kapasiteetin käyttöaste on jo korkea. Kun kausilippujen osuus on korkea, muun kuin työmatkaliikenteen käytön lisääntyminen ei lisää samassa suhteessa lipputuloja kuin käyttömäärää. Henkilökunta raidejoukkoliikenteessä 17
20 5.1. Raitioliikenne Raitioliikenteessä ei lisätä vaunun henkilökuntaa, vaan turvallisuuden tunnetta lisätään ja ilkivaltaa ja häiriökäyttäytymistä torjutaan tallentavalla videovalvonnalla sekä tehostamalla ongelmiin reagoimista. Voidaan myös harkita matkustajien HELP-painiketta. Videovalvonta kattaa koko vaunun alueen. Valvonnasta tiedotetaan näkyvästi niin, että matkustaja ymmärtää häiriökäytöksen tallentuvan todistusaineistoksi. HELP-painike välittää kuljettajalle avunpyynnön ja tuo kuljettajan valvontamonitoriin sen valvontakameran kuvan, joka kattaa painikkeen alueen vaunussa. Kuljettajan tehtävä on harkita toiminta, kuten vaunun pysäytys, asian selvittäminen itse tai avun pyytäminen liikenteen valvomosta. Videovalvonta korvaa vartijoiden jatkuvan partioinnin. Vartijoilla/järjestysmiehillä on tukikohtia, joista tarvittaessa saadaan partio riittävän lyhyessä ajassa mihin hyvänsä liikenteessä olevaan vaunuun. Tukikohtaverkosto sijoitetaan ajatellen joukkoliikenteen kokonaisuutta eli niin, että se palvelee raitioliikenteen lisäksi metroa ja busseja. Avorahastus edellyttää erillistä lipuntarkastustoimintaa. Myönteistä mielikuvaa tarkastustoiminnasta voi lisätä tarkastushenkilökunnan toimenkuvan muuttaminen asiakaspalvelijoiksi metroliikenteen asiakaspalvelijoiden tapaan. Tarkastusta suorittava henkilö ei siis olisi lipuntarkastaja, vaan asiakaspalvelija, jonka tehtävään kuuluu myös lippujen tarkastaminen. Lipuntarkastajien tukikohtana toimii vartijoiden/järjestysmiehien tukikohta ja nämä henkilöstöryhmät voivat soveltuvin osin täydentää toisiaan. Jotta mielikuva pysyy enemmän asiakaspalvelijana kuin lipuntarkastajana, työasu on yhtenevä metron asiakaspalvelijoiden kanssa ja tehtäviin kuuluu myös päivystys asiakaspalvelijana esimerkiksi pysäkeillä. Tällä tavoin parannettaisiin pysäkkiympäristöjen koettua turvattomuutta Metroliikenne Metrojuniin ja -asemille sijoitetaan asiakaspalvelijoita, jotka korvaavat lipuntarkastajat ja päivystävät vartijat. Asiakaspalvelijan tehtävään kuuluu myös lippujen tarkastaminen. Tarkastamistiheys ohjeistetaan työohjeissa. Asiakaspalvelijalla on radiopuhelin, jolla saa suoraan yhteyden liikennevalvomoon ja vartijoihin. Koska asiakaspalvelija voi olla vain yhdessä metrojunan vaunussa, kontaktin saamiseksi asiakaspalvelijan rutiiniin tulee kuulua siirtyminen laiturille junan seisoessa asemalla. Tällöin toisessa vaunussa tapahtuneesta häiriöstä ilmoittaminen tai muu kontakti asiakaspalvelijaan helpottuu, kun ilmoittaja voi astua ulos ja ottaa yhteyden junan asiakaspalvelijaan. Junan asiakaspalvelija kulkee junan mukana. Koska Helsingin junat eivät ole yhtenäisiä, asiakaspalvelija vaihtaa asemilla vaunusta toiseen. Yhtenä asiakaspalvelijan tehtävänä voi olla DLR:n tapaan valvoa matkustajien kulkua ovissa ja ohjata ovien sulkeutumista, jolloin asiakaspalvelija ohittaa omalla avaimellaan sulkuautomatiikan. Ovien valvontaa tehdään tarpeen mukaan, ei jatkuvasti. Asemalle sijoitetulla asiakaspalvelijalla on laiturialueella asiakkaiden luontevasti saavutettava tukipiste, joka on rakenteeltaan sellainen, että se on nopeasti jätettävissä, jos ilmenee tarve puuttua tilanteeseen. Tukipisteessä on aseman valvontakameroiden monitori sekä yhteys vartijoiden tukikohtaan. Tukipisteessä on saatavilla aikatauluja, linjakarttoja ym. informaatiota, mutta ei myytävää, jotta tukipisteessä ei tarvitse käsitellä rahaa. Lipunmyyntiin on nykyiseen tapaan automaatit tai asiointi metroasemalla sijaitsevissa kioskeissa tai muissa myymälöissä. Tarvittaessa asiakaspalvelija voi opastaa automaatin käytössä, mutta automaattien sijaitessa yleensä kaukana kuten liukuportaiden päässä välitasolla, opastus ei ole merkittävä tehtävä. Junissa ja asemilla on tallentava videovalvonta ja matkustajille tehdään näkyvästi selväksi, että valvonta kattaa koko junan ja kaikki asemien alueet, joten luvattomasta käyttäytymisestä jää oikeuskelpoinen todiste. Havaitessaan ongelmatilanteen asiakaspalvelija kutsuu vartija- tai poliisipartion tukikohdista, joita 18 Henkilökunta raidejoukkoliikenteessä